title: Vykonávacie nariadenie Komisie (EÚ) 2019/1248 z 22. júla 2019, ktorým sa stanovujú opatrenia na zmiernenie vážneho ohrozenia ochrany populácie tresky škvrnitej (Gadus morhua) vo východnej časti Baltského mora

text:
                  23.7.2019

                  SK

                  Úradný vestník Európskej únie

                  L 195/2

         VYKONÁVACIE NARIADENIE KOMISIE (EÚ) 2019/1248
         z 22. júla 2019,
         ktorým sa stanovujú opatrenia na zmiernenie vážneho ohrozenia ochrany populácie tresky škvrnitej (Gadus morhua) vo východnej časti Baltského mora
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (1), a najmä na jeho článok 12 ods. 1,
         keďže:

                     (1)

                     V článku 12 nariadenia (EÚ) č. 1380/2013 sa stanovuje, že na základe riadne odôvodnených vážnych a naliehavých dôvodov týkajúcich sa vážneho ohrozenia ochrany morských biologických zdrojov môže Komisia prijať núdzové opatrenia. Na základe odôvodnenej žiadosti členského štátu alebo z vlastnej iniciatívy môže Komisia v záujme zmiernenia uvedeného ohrozenia prijať takéto núdzové opatrenia vo forme ihneď uplatniteľných vykonávacích aktov platných najviac šesť mesiacov.

                     (2)

                     V článku 5 ods. 2 nariadenia Európskeho parlamentu a Rady (EÚ) 2016/1139 (2) sa navyše uvádza, že sa majú prijať nápravné opatrenia, ak sa vo vedeckom odporúčaní uvádza, že biomasa neresiacej sa populácie rýb, na ktorú sa vzťahuje uvedené nariadenie, je pod referenčným bodom, pod ktorým môže dôjsť k zníženiu reprodukčnej kapacity. Týmito nápravnými opatreniami sa má zabezpečiť rýchly návrat dotknutej populácie nad úrovne, pri ktorých možno dosiahnuť maximálny udržateľný výnos.

                     (3)

                     Podľa vedeckého odporúčania Medzinárodnej rady pre výskum mora (ICES) má populácia tresky škvrnitej (Gadus morhua) vo východnej časti Baltského mora neudržateľne nízku biomasu z dôvodu kombinácie poklesu obnovy populácie, environmentálnych faktorov a zmien v ekosystéme, ktoré vedú k vysokej prirodzenej úmrtnosti a nadmernému úhynu rýb pri rybolove vzhľadom na stav danej populácie. Populácia je ohrozená a očakáva sa, že bude mať nižší reprodukčný potenciál. Dopĺňanie//Obnova populácie v roku 2017 bolo v časovom rade ICES na doposiaľ najnižšej úrovni a v roku 2018 mohla byť ešte nižšia. Biomasa neresiacej sa populácie je na jednej z najnižších historicky pozorovaných úrovní a biomasa tresky škvrnitej obchodnej veľkosti je v súčasnosti na najnižšej úrovni sledovanej od 50. rokov minulého storočia. ICES okrem toho odhaduje, že biomasa zostane v strednodobom horizonte pod referenčným bodom udržateľnosti aj bez akéhokoľvek prípadného rybolovu. Vo svojom odporúčaní na rok 2020 preto ICES odporúča nulové úlovky.

                     (4)

                     Zachovanie populácie tresky škvrnitej vo východnej časti Baltského mora je vážne ohrozené z dôvodu rizika vážneho poškodenia reprodukčnej schopnosti danej populácie spôsobeného prudkým poklesom biomasy neresiacej sa populácie. ICES sa navyše domnieva, že rybolov na akejkoľvek úrovni bude zameraný na zvyšné málopočetné populácie tresky obchodnej veľkosti, a preto ešte viac zhorší štruktúru populácie a zníži jej reprodukčný potenciál, ktorý je už na historickom minime. Okrem toho vrcholná sezóna neresenia vo východnej časti Baltského mora trvá od mája do augusta. Preto existujú vážne a naliehavé dôvody na to, aby sa prijali núdzové opatrenia, keďže, po prvé, biomasa tresky škvrnitej vo východnej časti Baltského mora je na takej nebezpečne nízkej úrovni, že populácia už nie je schopná obnovy, a preto jej hrozí kolaps, po druhé, akýkoľvek pokračujúci rybolov tejto populácie zvyšuje riziko jej kolapsu a, po tretie, vrcholná sezóna neresenia stále prebieha.

                     (5)

                     Núdzové opatrenia prijaté členskými štátmi podľa článku 13 nariadenia (EÚ) č. 1380/2013 by na riešenie situácie nepostačovali, keďže by sa nimi nezabezpečil jednotný prístup vo všetkých oblastiach, kde sa daná populácia vyskytuje. Okrem toho v tejto fáze nie všetky členské štáty prijali alebo majú v úmysle prijať takéto opatrenia. Napokon treba uviesť, že na stretnutí skupiny pobaltských členských štátov (BaltFish) 4. júna 2019 sa členské štáty nedokázali dohodnúť na spoločnom prístupe.

                     (6)

                     Keďže členské štáty nemajú k dispozícii dostatočné opatrenia a vzhľadom na naliehavú potrebu konať s cieľom zabrániť ďalšiemu zhoršovaniu štruktúry populácie a zníženiu jej reprodukčného potenciálu je vhodné stanoviť nápravné opatrenia na úrovni Únie na základe článku 12 nariadenia (EÚ) č. 1380/2013.

                     (7)

                     Oblasť riadenia tresky škvrnitej vo východnej časti Baltského mora zahŕňa poddivízie ICES 25 – 32. V poddivízii ICES 24 sa vyskytuje populácia tresky z východnej časti Baltského mora aj tresky zo západnej časti Baltského mora, ale väčšinou ide o úlovky populácie z východnej časti Baltského mora. S cieľom zabezpečiť primeranú ochranu populácie z východnej časti Baltského mora a zabrániť koncentrácii úlovkov tresky z východnej časti Baltského mora v poddivízii ICES 24 je nevyhnutné, aby sa núdzové opatrenia vzťahovali na poddivíziu ICES 24.

                     (8)

                     Vzhľadom na vedecké odporúčanie je vhodné do konca roka zakázať výlov populácie tresky vo východnej časti Baltského mora. Toto opatrenie však musí byť primerané svojmu cieľu.

                     (9)

                     Podľa ICES sú v poddivíziách ICES 27 – 32 počty aj úlovky tresky škvrnitej ICES veľmi nízke. Keďže vykonávanie opatrení tohto nariadenia predstavuje nezanedbateľnú záťaž pre administratívu a rybárov, bolo by neprimerané do rozsahu pôsobnosti tohto nariadenia zahrnúť oblasti, v ktorých sa treska škvrnitá vo východnej časti Baltského mora sotva vyskytuje.

                     (10)

                     Okrem toho je v poddivízii 24 vhodné vyňať zo zákazu rybolov tresky škvrnitej do šiestich námorných míľ od pobrežia v oblastiach, kde je hĺbka vody menej ako 20 metrov, plavidlami s dĺžkou menšou než 12 metrov, ktoré používajú pasívny výstroj, pretože ide väčšinou o tresku zo západnej časti Baltského mora, ktorá sa vyskytuje v plytkých pobrežných oblastiach poddivízie 24.

                     (11)

                     Vzhľadom na potenciálne závažné sociálno-ekonomické dôsledky celkového zákazu rybolovu je okrem toho vhodné zamerať sa na cielený lov tresky, ako je cielený rybolov vlečnými sieťami na lov pri dne, ktorý predstavuje prevažnú väčšinu úlovkov tresky z východnej časti Baltského mora v poddivíziách 24, 25 a 26. Naopak je vhodné oslobodiť od zákazu nezamedziteľné vedľajšie úlovky v dôsledku tých rybolovných činností, ktoré nie sú zamerané na tresku škvrnitú a ktoré sa vykonávajú buď pomocou aktívneho výstroja s veľkosťou ôk nepresahujúcou 45 mm v poddivíziách 24, 25 a 26, alebo plavidlami s dĺžkou menšou ako 12 metrov, ktoré lovia pasívnym výstrojom v poddivíziách 25 a 26 alebo v poddivízii 24 do šiestich námorných míľ od pobrežia v oblastiach, kde hĺbka vody presahuje 20 metrov, a – bez ohľadu na hĺbku vody – viac ako šesť námorných míľ od pobrežia, vzhľadom na obmedzenú úlohu, ktorú tieto rybolovné činnosti zohrávajú na celkových úrovniach výlovu tresky a zároveň vzhľadom na ťažkosti pri love všetkých populácií v rámci zmiešaného rybolovu pri maximálnom udržateľnom výnose. ICES odhaduje, že objem takýchto úlovkov predstavuje približne 1,5 % celkových ročných vylodení tresky škvrnitej z východnej časti Baltského mora. Množstvo vedľajších vylodených úlovkov je v prípade tresky škvrnitej nízke, ale keďže presné množstvo nie je známe, vedľajšie úlovky by sa mali obmedziť na 10 % vylodení z každého rybárskeho výjazdu.

                     (12)

                     Počet plavidiel s dĺžkou menej ako 12 metrov, ktoré používajú pasívny výstroj a lovia tresku škvrnitú ako vedľajší úlovok, by sa v porovnaní s obdobím od 1. januára 2018 do 30. júna 2019 nemal zvýšiť. Keďže plavidlá Únie, ktoré lovia vlečnými sieťami, dánskymi záťahovými sieťami alebo podobným výstrojom s veľkosťou ôk najviac 45 mm, nemôžu cielene loviť tresku škvrnitú, nie je potrebné obmedziť počet týchto plavidiel.

                     (13)

                     Opatrenia ustanovené v tomto nariadení budú predložené Výboru pre rybolov a akvakultúru na vyjadrenie.

                     (14)

                     Z dôvodu naliehavosti by toto nariadenie malo nadobudnúť účinnosť ihneď po jeho uverejnení,

               PRIJALA TOTO NARIADENIE:

            Článok 1
            Predmet úpravy
            Týmto nariadením sa stanovujú núdzové opatrenia na zmiernenie vážneho ohrozenia populácie tresky škvrnitej (Gadus morhua) vo východnej časti Baltského mora.

            Článok 2
            Núdzové opatrenia

               1.   Rybárskym plavidlám Únie sa zakazuje loviť tresku škvrnitú v poddivíziách ICES 24, 25 a 26 a ponechávať na palube, prenášať, prekladať, spracúvať na palube alebo vyloďovať tresku škvrnitú a produkty rybolovu získané z tresky škvrnitej ulovenej v tejto oblasti.

               2.   Odchylne od odseku 1 sa zákaz lovu tresky škvrnitej nevzťahuje na rybárske plavidlá Únie s celkovou dĺžkou menšou ako 12 metrov, ktoré lovia žiabrovkami, zakliesňovacími sieťami alebo viacstennými žiabrovkami, prípadne lovnými šnúrami na lov pri dne, lovnými šnúrami (okrem unášaných lovných šnúr), ručnými šnúrami alebo pomocou výstroja na džigovanie či podobného pasívneho výstroja v poddivízii 24 až do šiestich námorných míľ meraných od základných línií v oblastiach, kde hĺbka vody dosahuje menej než 20 metrov podľa súradníc na oficiálnej námornej mape, ktorú vydali príslušné vnútroštátne orgány.

               3.   Plavidlá uvedené v odseku 2 zabezpečia, aby sa ich rybolovná činnosť dala kedykoľvek monitorovať. Úlovky tresky škvrnitej ulovené týmito plavidlami sa musia zaznamenávať, vykladať a započítavať do príslušnej kvóty v súlade s článkom 15 nariadenia (EÚ) č. 1380/2013.

               4.   Odchylne od odseku 1 musia akékoľvek vedľajšie úlovky tresky škvrnitej vytiahnuť na palubu a ponechať na nej tieto rybárske plavidlá Únie:

                           a)

                           plavidlá Únie, ktoré lovia vlečnými sieťami, dánskymi záťahovými sieťami alebo podobným výstrojom s veľkosťou ôk nepresahujúcou 45 mm v poddivíziách 24, 25 a 26;

                           b)

                           rybárske plavidlá Únie s celkovou dĺžkou menšou ako 12 metrov, ktoré lovia žiabrovkami, zakliesňovacími sieťami alebo viacstennými žiabrovkami, prípadne lovnými šnúrami na lov pri dne, lovnými šnúrami (okrem unášaných lovných šnúr), ručnými šnúrami a výstrojom na džigovanie alebo podobným pasívnym výstrojom:

                                       i)

                                       v poddivíziách 25 a 26 alebo

                                       ii)

                                       v poddivízii 24 do šiestich námorných míľ meraných od základných línií v oblastiach, kde hĺbka vody presahuje 20 metrov podľa súradníc na oficiálnej námornej mape, ktorú vydali príslušné vnútroštátne orgány, a bez ohľadu na hĺbku vody, a to viac ako šesť námorných míľ od základných línií.

               5.   Plavidlá uvedené v odseku 4 písm. b) zabezpečia, aby sa ich rybolovná činnosť dala kedykoľvek monitorovať. Jedince tresky škvrnitej náhodne ulovené týmito plavidlami nesmú predstavovať viac než 10 % celkovej hmotnosti úlovku v živej hmotnosti všetkých morských biologických zdrojov vyložených po každom rybárskom výjazde.

               6.   Výnimka stanovená v odseku 4 písm. b) sa vzťahuje len na rybárske plavidlá Únie, ktoré zaznamenali úlovky tresky škvrnitej v období od 1. januára 2018 do 30. júna 2019. V prípade nahradenia rybárskeho plavidla Únie, na ktoré sa táto výnimka vzťahuje, môžu členské štáty povoliť, aby sa predmetná výnimka uplatňovala na iné rybárske plavidlo Únie, ktoré spĺňa požiadavky stanovené v odseku 4 písm. b), a to za predpokladu, že sa nezvýši počet rybárskych plavidiel Únie, na ktoré sa táto výnimka vzťahuje, a ich celková rybolovná kapacita.

               7.   Vedľajšie úlovky uvedené v odseku 4 sa musia zaznamenávať, vykladať a započítavať do príslušnej kvóty v súlade s článkom 15 nariadenia (EÚ) č. 1380/2013.

            Článok 3
            Nadobudnutie účinnosti a obdobie uplatňovania
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa do 31. decembra 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. júla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 354, 28.12.2013, s. 22.

            (2)  Nariadenie Európskeho parlamentu a Rady (EÚ) 2016/1139 zo 6. júla 2016, ktorým sa ustanovuje viacročný plán pre určité populácie rýb v Baltskom mori (Ú. v. EÚ L 191, 15.7.2016, s. 1).


title: Vykonávacie nariadenie Komisie (EÚ) 2019/1249 z 22. júla 2019, ktorým sa mení príloha I k nariadeniu (ES) č. 669/2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu (Text s významom pre EHP)

text:
                  23.7.2019

                  SK

                  Úradný vestník Európskej únie

                  L 195/5

         VYKONÁVACIE NARIADENIE KOMISIE (EÚ) 2019/1249
         z 22. júla 2019,
         ktorým sa mení príloha I k nariadeniu (ES) č. 669/2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä jeho článok 15 ods. 5,
         keďže:

                     (1)

                     Nariadením Komisie (ES) č. 669/2009 (2) sa stanovujú pravidlá týkajúce sa zvýšenej miery úradných kontrol, ktoré sa majú vykonať pri dovoze krmív a potravín neživočíšneho pôvodu uvedených v zozname v prílohe I k uvedenému nariadeniu (ďalej len „zoznam“), a to na určených miestach vstupu („UMV“) na územia uvedené v prílohe I k nariadeniu (ES) č. 882/2004.

                     (2)

                     V článku 2 nariadenia (ES) č. 669/2009 sa stanovuje, že zoznam sa má pravidelne preskúmavať, a to najmenej raz za polrok, pričom treba zohľadniť zdroje informácií uvedené v danom článku.

                     (3)

                     Na základe výskytu a relevantnosti nedávnych incidentov v oblasti potravín oznámených prostredníctvom systému rýchleho varovania pre potraviny a krmivá, ako sa stanovuje v nariadení Európskeho parlamentu a Rady (ES) č. 178/2002 (3), informácií o úradných kontrolách, ktoré členské štáty vykonali pri krmivách a potravinách neživočíšneho pôvodu, ako aj polročných správ o zásielkach krmív a potravín neživočíšneho pôvodu, ktoré Komisii predložili členské štáty v súlade s článkom 15 nariadenia (ES) č. 669/2009, možno dospieť k záveru, že predmetný zoznam by sa mal zmeniť.

                     (4)

                     Predovšetkým pri zásielkach chlebovníka (Artocarpus heterophyllus) z Malajzie z údajov z notifikácií doručených systémom rýchleho varovania pre potraviny a krmivá a z informácií o úradných kontrolách, ktoré vykonali členské štáty, vyplýva nové riziko pre zdravie ľudí pre možnú kontamináciu rezíduami pesticídu, čo si vyžaduje zavedenie zvýšenej miery úradných kontrol. Navyše pri plodoch podzemnice olejnej (arašidové oriešky) zo Spojených štátov amerických z údajov z notifikácií doručených systémom rýchleho varovania pre potraviny a krmivá vyplýva riziko pre zdravie ľudí pre možnú kontamináciu aflatoxínmi, čo si vyžaduje zavedenie zvýšenej miery úradných kontrol. Preto by sa mali do zoznamu doplniť zápisy týkajúce sa uvedených zásielok.

                     (5)

                     Nariadením Komisie (ES) č. 1881/2006 (4) sa stanovuje maximálna hodnota obsahu kyseliny kyanovodíkovej (kyanidu) v nespracovaných celých, drvených, mletých, lúpaných a sekaných marhuľových jadrách umiestňovaných na trh pre konečného spotrebiteľa. Navyše sa v nariadení Komisie (EÚ) 2017/1237 (5) stanovuje, že prevádzkovateľ, ktorý umiestňuje na trh pre konečného spotrebiteľa nespracované celé, drvené, mleté, lúpané a sekané marhuľové jadrá musí na požiadanie príslušného orgánu preukázať, že výrobok umiestňovaný na trh neprekračuje danú maximálnu hodnotu. V prípade zásielok nespracovaných marhuľových jadier z Turecka určených na umiestnenie na trh pre konečného spotrebiteľa z údajov z notifikácií doručených systémom rýchleho varovania pre potraviny a krmivá vyplývajú nové riziká pre zdravie ľudí pre prítomnosť kyseliny kyanovodíkovej (kyanidu), čo si vyžaduje zavedenie zvýšenej miery úradných kontrol. Preto by sa mala do zoznamu doplniť položka týkajúca sa uvedených zásielok.

                     (6)

                     Navyše z dôvodu vysokej frekvencie nedodržiavania relevantných požiadaviek stanovených v právnych predpisoch Únie, ktorá sa zistila počas úradných kontrol, ktoré členské štáty vykonávajú v súlade s nariadením (ES) č. 669/2009, je vhodné zvýšiť frekvenciu fyzických a identifikačných kontrol čaju a plodov kustovnice (goji bobúľ) z Číny a papriky a čínskej fazule (s dlhými strukmi) z Dominikánskej republiky. Zápisy týkajúce sa uvedených zásielok by sa preto mali zodpovedajúcim spôsobom zmeniť.

                     (7)

                     Ďalšia zmena v zozname by mala spočívať v znížení frekvencie fyzických a identifikačných kontrol marhúľ z Turecka z dôvodu nízkej frekvencie nedodržiavania relevantných požiadaviek stanovených v právnych predpisoch Únie zistenej počas úradných kontrol, ktoré členské štáty vykonávajú v súlade s nariadením (ES) č. 669/2009. Zápisy týkajúce sa uvedených zásielok by sa preto mali zodpovedajúcim spôsobom zmeniť.

                     (8)

                     Súčasný zápis týkajúci sa plodov kustovnice (goji bobúľ) z Číny v zozname obsahuje požiadavku, aby príslušné orgány testovali túto komoditu na konkrétne pesticídy, medzi ktorými sa neuvádza nikotín. Sú hlásené časté zistenia nikotínu v goji bobuľách z Číny. Preto je vhodné zmeniť súčasný zápis týkajúci sa goji bobúľ z Číny v prílohe I k nariadeniu (ES) č. 669/2009 a začleniť doň požiadavku, aby príslušné orgány testovali túto komoditu na nikotín.

                     (9)

                     Okrúhlice (Brassica rapa spp. Rapa) z Libanonu a Sýrie spracované alebo konzervované slaným nálevom alebo kyselinou citrónovou predstavujú rovnaké riziko ako podoby danej komodity z Libanonu a Sýrie, ktoré sa v zozname nachádzajú v súčasnosti. Zoznam by sa preto mal zmeniť tak, aby zahŕňal okrúhlice z Libanonu a Sýrie spracované alebo konzervované slaným nálevom alebo kyselinou citrónovou.

                     (10)

                     V záujme zabezpečenia konzistentnosti a zrozumiteľnosti je vhodné nahradiť celú prílohu I k nariadeniu (ES) č. 669/2009.

                     (11)

                     Nariadenie (ES) č. 669/2009 by sa preto malo zodpovedajúcim spôsobom zmeniť.

                     (12)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha I k nariadeniu (ES) č. 669/2009 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. júla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 165, 30.4.2004, s. 1.

            (2)  Nariadenie Komisie (ES) č. 669/2009 z 24. júla 2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu, a ktorým sa mení a dopĺňa rozhodnutie 2006/504/ES (Ú. v. EÚ L 194, 25.7.2009, s. 11).

            (3)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

            (4)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).

            (5)  Nariadenie Komisie (EÚ) 2017/1237 zo 7. júla 2017, ktorým sa mení nariadenie (ES) č. 1881/2006, pokiaľ ide o maximálnu hodnotu obsahu kyanovodíka v nespracovaných celých, drvených, mletých, lúpaných a sekaných marhuľových jadrách umiestňovaných na trh pre konečného spotrebiteľa (Ú. v. EÚ L 177 z 8.7.2017, s. 36).

            PRÍLOHA

                     „PRÍLOHA I

                        Krmivá a potraviny neživočíšneho pôvodu podliehajúce zvýšenej miere úradných kontrol na určenom mieste vstupu

                                 Krmivá a potraviny
                                 (predpokladané použitie)

                                 Číselný znak KN (1)

                                 Podpoložka TARIC

                                 Krajina pôvodu

                                 Nebezpečenstvo

                                 Frekvencia fyzických a identifikačných kontrol (v %)

                                             —

                                             Plody podzemnice olejnej (arašidové oriešky), nelúpané

                                             —

                                          1202 41 00

                                    Bolívia (BO)

                                 aflatoxíny

                                 50

                                             —

                                             Plody podzemnice olejnej (arašidové oriešky), lúpané

                                             —

                                          1202 42 00

                                             —

                                             Arašidové maslo

                                             —

                                          2008 11 10

                                             —

                                             Plody podzemnice olejnej (arašidové oriešky), inak upravené alebo konzervované

                                       (Krmivá a potraviny)

                                             —

                                             2008 11 91 ;
                                             2008 11 96 ;
                                             2008 11 98

                                             —

                                             Čierne korenie (Piper)

                                       (Potraviny – nedrvené ani nemleté)

                                 ex 0904 11 00

                                    10

                                    Brazília (BR)

                                 salmonela (2)

                                 20

                                 Plody kustovnice (Goji bobule) (Lycium barbarum L.)

                                       (Potraviny – čerstvé, chladené alebo mrazené)

                                 ex 0813 40 95 ;
                                 ex 0810 90 75

                                    10

                                    10

                                    Čína (KN)

                                 rezíduá pesticídov (3)
                                     (4)
                                     (5)

                                 20

                                 Sladká paprika (Capsicum annuum)

                                       (Potraviny – drvené alebo mleté)

                                 ex 0904 22 00

                                    11

                                    Čína (KN)

                                 salmonela (2)

                                 20

                                 Čaj, tiež aromatizovaný

                                       (Potraviny)

                                 0902

                                    Čína (KN)

                                 rezíduá pesticídov (3)
                                     (6)

                                 20

                                 Baklažány (Solanum melongena)

                                       (Potraviny – čerstvé alebo chladené)

                                 0709 30 00

                                    Dominikánska republika (DO)

                                 rezíduá pesticídov (3)

                                 20

                                             —

                                             Sladká paprika (Capsicum annuum)

                                             —

                                             0709 60 10 ;
                                             0710 80 51

                                    Dominikánska republika (DO)

                                 rezíduá pesticídov (3)
                                     (7)

                                 50

                                             —

                                             Paprika (iná ako sladká) (Capsicum spp.)

                                             —

                                             ex 0709 60 99 ;
                                             ex 0710 80 59

                                    20

                                    20

                                             —

                                             Čínska fazuľa (s dlhými strukmi)
                                             (Vigna unguiculata poddruh sesquipedalis, vigna unguiculata poddruh unguiculata)

                                       (Potraviny – čerstvé, chladené alebo mrazené)

                                             —

                                             ex 0708 20 00 ;
                                             ex 0710 22 00

                                    10

                                    10

                                             —

                                             Sladká paprika (Capsicum annuum)

                                             —

                                             0709 60 10 ;
                                             0710 80 51

                                    Egypt (EG)

                                 rezíduá pesticídov (3)
                                     (8)

                                 20

                                             —

                                             Paprika (iná ako sladká) (Capsicum spp.)

                                       (Potraviny – čerstvé, chladené alebo mrazené)

                                             —

                                             ex 0709 60 99 ;
                                             ex 0710 80 59

                                    20

                                    20

                                 Sezamové semená

                                       (Potraviny – čerstvé alebo chladené)

                                 1207 40 90

                                    Etiópia (ET)

                                 salmonela (2)

                                 50

                                             —

                                             Lieskové orechy, nelúpané

                                             —

                                          0802 21 00

                                    Gruzínsko (GE)

                                 aflatoxíny

                                 50

                                             —

                                             Lieskové orechy, lúpané

                                             —

                                          0802 22 00

                                             —

                                             Múčka, krupica a prášok z lieskových orechov

                                             —

                                          ex 1106 30 90

                                    40

                                             —

                                             Lieskové orechy, inak upravené alebo konzervované

                                       (Potraviny)

                                             —

                                             ex 2008 19 19 ;
                                             ex 2008 19 95 ;
                                             ex 2008 19 99

                                    30

                                    20

                                    30

                                 Palmový olej

                                       (Potraviny)

                                 1511 10 90 ;
                                 1511 90 11 ;

                                    Ghana (GH)

                                 farbivá Sudan (9)

                                 50

                                 ex 1511 90 19 ;

                                    90

                                 1511 90 99

                                 Ibištek jedlý (okra)

                                       (Potraviny – čerstvé, chladené alebo mrazené)

                                 ex 0709 99 90 ;
                                 ex 0710 80 95

                                    20

                                    30

                                    India (IN)

                                 rezíduá pesticídov (3)
                                     (10)

                                 10

                                 Paprika (iná ako sladká) (Capsicum spp.)

                                       (Potraviny – čerstvé, chladené alebo mrazené)

                                 ex 0709 60 99 ;
                                 ex 0710 80 59

                                    20

                                    20

                                    India (IN)

                                 rezíduá pesticídov (3)
                                     (11)

                                 20

                                 Fazuľa (Vigna spp., Phaseolus spp.)

                                       (Potraviny – čerstvé alebo chladené)

                                 0708 20

                                    Keňa (KE)

                                 rezíduá pesticídov (3)

                                 5

                                 Zeler voňavý (Apium graveolens)

                                       (Potraviny – čerstvé alebo chladené bylinky)

                                 ex 0709 40 00

                                    20

                                    Kambodža (KH)

                                 rezíduá pesticídov (3)
                                     (12)

                                 50

                                 Čínska fazuľa (s dlhými strukmi)
                                 (Vigna unguiculata poddruh sesquipedalis, vigna unguiculata poddruh unguiculata)

                                       (Potraviny – čerstvá, chladená alebo mrazená zelenina)

                                 ex 0708 20 00 ;
                                 ex 0710 22 00

                                    10

                                    10

                                    Kambodža (KH)

                                 rezíduá pesticídov (3)
                                     (13)

                                 50

                                 Okrúhlice(Brassica rapa poddruh rapa)

                                       (Potraviny – upravené alebo konzervované octom alebo kyselinou octovou)

                                 ex 2001 90 97 ;

                                    11 ; 19

                                    Libanon (LB)

                                 rodamín B,

                                 50

                                 Okrúhlice(Brassica rapa poddruh rapa)

                                       (Potraviny – upravené alebo konzervované slaným nálevom alebo kyselinou octovou, nemrazené)

                                 ex 2005 99 80

                                    93

                                    Libanon (LB)

                                 rodamín B,

                                 50

                                 Paprika (sladká alebo iná ako sladká) (Capsicum spp.)

                                       (Potraviny – sušené, pražené, drvené alebo mleté)

                                 0904 21 10 ;

                                    Srí Lanka (LK)

                                 aflatoxíny

                                 50

                                 ex 0904 21 90 ;

                                    20

                                 ex 0904 22 00 ;

                                    11 ; 19

                                 ex 2008 99 99

                                    79

                                             —

                                             Plody podzemnice olejnej (arašidové oriešky), nelúpané

                                             —

                                          1202 41 00

                                    Madagaskar (MG)

                                 aflatoxíny

                                 50

                                             —

                                             Plody podzemnice olejnej (arašidové oriešky), lúpané

                                             —

                                          1202 42 00

                                             —

                                             Arašidové maslo

                                             —

                                          2008 11 10

                                             —

                                             Plody podzemnice olejnej (arašidové oriešky), inak upravené alebo konzervované

                                       (Krmivá a potraviny)

                                             —

                                             2008 11 91 ;
                                             2008 11 96 ;
                                             2008 11 98

                                 Chlebovník (Artocarpus heterophyllus)

                                       (Potraviny – čerstvé)

                                 ex 0810 90 20

                                    20

                                    Malajzia (MY)

                                 rezíduá pesticídov (3)

                                 20

                                 Sezamové semená

                                       (Potraviny – čerstvé alebo chladené)

                                 1207 40 90

                                    Nigéria (NG)

                                 salmonela (2)

                                 50

                                 Paprika (iná ako sladká) (Capsicum spp.)

                                       (Potraviny – čerstvé, chladené alebo mrazené)

                                 ex 0709 60 99 ;
                                 ex 0710 80 59

                                    20

                                    20

                                    Pakistan (PK)

                                 rezíduá pesticídov (3)

                                 20

                                 Maliny

                                       (Potraviny – mrazené)

                                 ex 0811 20 11 ;
                                 ex 0811 20 19 ;
                                 0811 20 31

                                    10

                                    10

                                    Srbsko (RS)

                                 norovírus

                                 10

                                 Sezamové semená

                                       (Potraviny – čerstvé alebo chladené)

                                 1207 40 90

                                    Sudán (SD)

                                 salmonela (2)

                                 50

                                 Vodový melón (Egusi, Citrullus spp.), semená a produkty z nich odvodené

                                       (Potraviny)

                                 ex 1207 70 00 ;
                                 ex 1208 90 00 ;
                                 ex 2008 99 99

                                    10

                                    10

                                    50

                                    Sierra Leone (SL)

                                 aflatoxíny

                                 50

                                             —

                                             Plody podzemnice olejnej (arašidové oriešky), nelúpané

                                             —

                                          1202 41 00

                                    Senegal (SN)

                                 aflatoxíny

                                 50

                                             —

                                             Plody podzemnice olejnej (arašidové oriešky), lúpané

                                             —

                                          1202 42 00

                                             —

                                             Arašidové maslo

                                             —

                                          2008 11 10

                                             —

                                             Plody podzemnice olejnej (arašidové oriešky), inak upravené alebo konzervované

                                       (Krmivá a potraviny)

                                             —

                                             2008 11 91 ;
                                             2008 11 96 ;
                                             2008 11 98

                                 Okrúhlice(Brassica rapa poddruh rapa)

                                       (Potraviny – upravené alebo konzervované octom alebo kyselinou octovou)

                                 ex 2001 90 97 ;

                                    11 ; 19

                                    Sýria (SY)

                                 rodamín B,

                                 50

                                 Okrúhlice (Brassica rapa spp. rapa)

                                       (Potraviny – upravené alebo konzervované slaným nálevom alebo kyselinou octovou, nemrazené)

                                 ex 2005 99 80

                                    93

                                    Sýria (SY)

                                 rodamín B,

                                 50

                                 Paprika (iná ako sladká) (Capsicum spp.)

                                       (Potraviny – čerstvé, chladené alebo mrazené)

                                 ex 0709 60 99 ;
                                 ex 0710 80 59

                                    20

                                    20

                                    Thajsko (TH)

                                 rezíduá pesticídov (3)
                                     (14)

                                 10

                                             —

                                             Sušené marhule

                                             —

                                          0813 10 00

                                    Turecko (TR)

                                 siričitany (16)

                                 10

                                             —

                                             Marhule, inak upravené alebo konzervované (15)

                                       (Potraviny)

                                             —

                                          2008 50 61

                                 Sušené hrozno (vrátane nakrájaného sušeného hrozna alebo sušeného hrozna rozdrveného na pastu, bez ďalšieho spracovania)

                                       (Potraviny)

                                 0806 20

                                    Turecko (TR)

                                 ochratoxín A

                                 5

                                 Citróny (Citrus limon, Citrus limonum)

                                       (Potraviny – čerstvé, chladené alebo mrazené)

                                 0805 50 10

                                    Turecko (TR)

                                 rezíduá pesticídov (3)

                                 10

                                 Granátové jablká

                                       (Potraviny – čerstvé alebo chladené)

                                 ex 0810 90 75

                                    30

                                    Turecko (TR)

                                 rezíduá pesticídov (3)
                                     (17)

                                 10

                                 Sladká paprika (Capsicum annuum)

                                       (Potraviny – čerstvé, chladené alebo mrazené)

                                 0709 60 10 ;
                                 0710 80 51

                                    Turecko (TR)

                                 rezíduá pesticídov (3)
                                     (18)

                                 10

                                 Nespracované celé, drvené, mleté, lúpané a sekané marhuľové jadrá umiestňované na trh pre konečného spotrebiteľa (19)
                                     (20)

                                       (Potraviny)

                                 ex 1212 99 95

                                    20

                                    Turecko (TR)

                                 kyanid

                                 50

                                 Paprika (iná ako sladká) (Capsicum spp.)

                                       (Potraviny – čerstvé, chladené alebo mrazené)

                                 ex 0709 60 99
                                 ex 0710 80 59

                                    20

                                    20

                                    Uganda (UG)

                                 rezíduá pesticídov (3)

                                 20

                                 Sezamové semená

                                       (Potraviny – čerstvé alebo chladené)

                                 1207 40 90

                                    Uganda (UG)

                                 salmonela (2)

                                 50

                                             —

                                             Plody podzemnice olejnej (arašidové oriešky), nelúpané

                                             —

                                          1202 41 00

                                    Spojené štáty (US)

                                 aflatoxíny

                                 10

                                             —

                                             Plody podzemnice olejnej (arašidové oriešky), lúpané

                                             —

                                          1202 42 00

                                             —

                                             Arašidové maslo

                                             —

                                          2008 11 10

                                             —

                                             Plody podzemnice olejnej (arašidové oriešky), inak upravené alebo konzervované

                                       (Krmivá a potraviny)

                                             —

                                             2008 11 91 ;
                                             2008 11 96 ;
                                             2008 11 98

                                             —

                                             Pistácie, nelúpané

                                             —

                                          0802 51 00

                                    Spojené štáty (US)

                                 aflatoxíny

                                 10

                                             —

                                             Pistácie, lúpané

                                             —

                                          0802 52 00

                                             —

                                             Pistácie, pražené

                                       (Potraviny)

                                             —

                                             ex 2008 19 13 ;
                                             ex 2008 19 93

                                    20

                                    20

                                             —

                                             Sušené marhule

                                             —

                                          0813 10 00

                                    Uzbekistan (UZ)

                                 siričitany (16)

                                 50

                                             —

                                             Marhule, inak upravené alebo konzervované (15)

                                       (Potraviny)

                                             —

                                          2008 50 61

                                             —

                                             Listy koriandra

                                             —

                                          ex 0709 99 90

                                    72

                                    Vietnam (VN)

                                 rezíduá pesticídov (3)
                                     (21)

                                 50

                                             —

                                             Bazalka (posvätná, sladká)

                                             —

                                          ex 1211 90 86

                                    20

                                             —

                                             Mäta

                                             —

                                          ex 1211 90 86

                                    30

                                             —

                                             Petržlen

                                       (Potraviny – čerstvé alebo chladené bylinky)

                                             —

                                          ex 0709 99 90

                                    40

                                 Ibištek jedlý (okra)

                                       (Potraviny – čerstvé, chladené alebo mrazené)

                                 ex 0709 99 90
                                 ex 0710 80 95

                                    20

                                    30

                                    Vietnam (VN)

                                 rezíduá pesticídov (3)
                                     (21)

                                 50

                                 Paprika (iná ako sladká) (Capsicum spp.)

                                       (Potraviny – čerstvé, chladené alebo mrazené)

                                 ex 0709 60 99 ;
                                 ex 0710 80 59

                                    20

                                    20

                                    Vietnam (VN)

                                 rezíduá pesticídov (3)
                                     (21)

                                 50

               “

               (1)  Ak sa majú skúmať len určité výrobky patriace pod niektorý číselný znak KN, daný číselný znak KN je označený výrazom „ex“.

               (2)  Referenčná metóda EN/ISO 6579-1 alebo metóda validovaná podľa nej v súlade s protokolom stanovenom v EN/ISO 16140-2.

               (3)  Rezíduá aspoň tých pesticídov uvedených v kontrolnom programe prijatom v súlade s článkom 29 ods. 2 nariadenia Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1), ktoré možno analyzovať metódami na stanovenie viacerých rezíduí založenými na GC-MS a LC-MS (pesticídy, ktoré sa majú monitorovať výlučne v/na produktoch rastlinného pôvodu).

               (4)  Rezíduá amitrazu.

               (5)  Rezíduá nikotínu.

               (6)  Rezíduá tolfenpyradu.

               (7)  Rezíduá acefátu, aldikarbu (suma aldikarbu, jeho sulfoxidu a jeho sulfónu vyjadrená ako aldikarb), amitrazu (amitraz vrátane metabolitov obsahujúcich zložku 2,4-dimetylanilínu, vyjadrený ako amitraz), diafentiurónu, dikofolu (suma p, p′ a o,p′ izomérov), ditiokarbamátov (ditiokarbamáty vyjadrené ako CS2 vrátane manebu, mankozebu, metiramu, propinebu, tirámu a zirámu) a metiokarbu (suma metiokarbu a jeho sulfoxidu a jeho sulfónu vyjadrená ako metiokarb).

               (8)  Rezíduá dikofolu (suma p, p′ a o, p′ izomérov), dinotefuránu, folpetu, prochlorazu (suma prochlorazu a jeho metabolitov obsahujúcich 2,4,6-trichlórfenolovú zložku vyjadrená ako prochloraz), tiofanát-metylu a triforínu.

               (9)  Na účely tejto prílohy sa pod „farbivami Sudan“ rozumejú tieto chemické látky: i) Sudan I (číslo CAS 842-07-9); ii) Sudan II (číslo CAS 3118-97-6); iii) Sudan II (číslo CAS 85-86-9); iv) šarlátová červeň alebo Sudan IV (číslo CAS 85-83-6).

               (10)  Rezíduá diafentiurónu.

               (11)  Rezíduá karbofuránu.

               (12)  Rezíduá fentoátu.

               (13)  Rezíduá chlórbufamu.

               (14)  Rezíduá formetanátu [suma formetanátu a jeho solí vyjadrená ako formetanát (hydrochlorid)], protiofosu a triforínu.

               (15)  Identifikačné a fyzické kontroly môže vykonať príslušný orgán miesta určenia, ako sa uvádza v JVD v súlade s článkom 9 ods. 2 tohto nariadenia.

               (16)  Referenčné metódy: EN 1988-1:1998, EN 1988-2:1998 alebo ISO 5522:1981.

               (17)  Rezíduá prochlorazu.

               (18)  Rezíduá diafentiurónu, formetanátu [suma formetanátu a jeho solí vyjadrená ako formetanát (hydrochlorid)], a tiofanát-metylu.

               (19)  „Nespracované produkty“ podľa vymedzenia v nariadení Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).

               (20)  „Umiestnenie na trh“ a „konečný spotrebiteľ“ podľa vymedzenia v nariadení (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

               (21)  Rezíduá ditiokarbamátov (ditiokarbamáty vyjadrené ako CS2 vrátane manebu, mankozebu, metiramu, propinebu, tirámu a zirámu), fentoátu a chinalfosu.


title: Vykonávacie nariadenie Komisie (EÚ) 2019/1250 z 22. júla 2019, ktorým sa zavádza registrácia určitého dovozu rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii v nadväznosti na opätovné začatie prešetrovania na účely vykonania rozsudkov z 10. apríla 2019 vo veciach T-300/16 a T-301/16 so zreteľom na vykonávacie nariadenia (EÚ) 2016/387 a (EÚ) 2016/388, ktorými sa ukladá konečné vyrovnávacie clo a konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii

text:
                  23.7.2019

                  SK

                  Úradný vestník Európskej únie

                  L 195/13

         VYKONÁVACIE NARIADENIE KOMISIE (EÚ) 2019/1250
         z 22. júla 2019,
         ktorým sa zavádza registrácia určitého dovozu rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii v nadväznosti na opätovné začatie prešetrovania na účely vykonania rozsudkov z 10. apríla 2019 vo veciach T-300/16 a T-301/16 so zreteľom na vykonávacie nariadenia (EÚ) 2016/387 a (EÚ) 2016/388, ktorými sa ukladá konečné vyrovnávacie clo a konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 14,
         so zreteľom na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (2), a najmä na jeho článok 24,
         keďže:
         1.   POSTUP

                     (1)

                     Európska komisia (ďalej len „Komisia“) uložila 18. septembra 2015 vykonávacím nariadením Komisie (EÚ) 2015/1559 (3) (ďalej len „predbežné nariadenie“) predbežné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (ďalej len „dotknutá krajina“) do Únie.

                     (2)

                     Komisia 17. marca 2016 prijala vykonávacie nariadenie Komisie (EÚ) 2016/388, ktorým sa ukladá konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (4) (ďalej len „dotknutý výrobok“), zmenené vykonávacím nariadením Komisie (EÚ) 2016/1369 (5) (ďalej len „predmetné antidumpingové nariadenie“).

                     (3)

                     V ten istý deň Komisia prijala vykonávacie nariadenie Komisie (EÚ) 2016/387, ktorým sa ukladá konečné vyrovnávacie clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (6) (ďalej len „predmetné antisubvenčné nariadenie“).

                     (4)

                     Jindal Saw Limited (vyvážajúci výrobca) a Jindal Saw Italia SpA (jeho prepojený dovozca) (spolu „žalobcovia“) napadli predmetné antidumpingové nariadenie a predmetné antisubvenčné nariadenie na Všeobecnom súde. Všeobecný súd 10. apríla 2019 vydal rozsudky vo veci T-300/16 (7), týkajúcej sa antisubvenčného nariadenia, a vo veci T-301/16 (8), týkajúcej sa antidumpingového nariadenia.

                     (5)

                     Vo veci T-300/16 Všeobecný súd dospel k záveru, že v predmetnom antisubvenčnom nariadení je výpočet výšky výhody plynúcej zo zistených cielených vývozných obmedzení zavedených v súvislosti so železnou rudou, pokiaľ ide o spoločnosť Jindal Saw Limited, v rozpore s článkom 6 písm. d) nariadenia (EÚ) 2016/1037 o ochrane pred subvencovanými dovozmi z krajín, ktoré nie sú členmi Európskej únie (ďalej len „základné antisubvenčné nariadenie“). Všeobecný súd konkrétne rozhodol, že náklady, ktoré spoločnosť Jindal Saw Limited skutočne vynaložila na dopravu z bane do svojho závodu v Indii, boli vyššie ako náklady, ktoré Komisia zohľadnila ako priemer a zahrnula do výpočtu priemernej nákupnej ceny železnej rudy v Indii. Podľa Všeobecného súdu tento rozdiel v nákladoch na dopravu znamená, že cena, za ktorú sa spoločnosť Jindal Saw Limited zásobovala železnou rudou na indickom trhu, bola v skutočnosti vyššia ako priemerná nákupná cena, ktorú Komisia použila na určenie úrovne odmeny, čo malo nevyhnutne vplyv na výhodu, ktorá mohla byť poskytnutá tomuto vyvážajúcemu výrobcovi. V súlade s uvedeným Všeobecný súd skonštatoval, že Komisia porušila článok 3 ods. 2 a článok 6 písm. d) základného antisubvenčného nariadenia, pretože na výpočet priemerných štandardných nákladov na dopravu nesprávne náhodne vybrala niektoré položky z nákladov spoločnosti Jindal Saw Limited na dodanie, a článok 15 ods. 1 tretí pododsek základného antisubvenčného nariadenia, pretože stanovila vyrovnávacie clo na vyššej úrovni než napadnuteľné subvencie.

                     (6)

                     Všeobecný súd zároveň v oboch veciach T-300/16 a T-301/16 dospel aj k zisteniam týkajúcim sa výpočtov cenového podhodnotenia, ktoré Komisia vykonala v predmetnom antisubvenčnom a predmetnom antidumpingovom nariadení. Všeobecný súd predovšetkým dospel k záveru, že keďže Komisia použila na určenie ceny podobného výrobku výrobného odvetvia Únie predajné ceny predávajúcich subjektov prepojených s hlavným výrobcom z Únie, pričom na určenie ceny dotknutého výrobku vyrábaného spoločnosťou Jindal Saw Limited nezohľadnila predajné ceny predávajúcich subjektov spoločnosti Jindal Saw Limited, nemožno dospieť k záveru, že cenové podhodnotenie bolo vypočítané na základe porovnania cien na rovnakej úrovni obchodu. Podľa Všeobecného súdu chyba Komisie pri výpočte cenového podhodnotenia dotknutého výrobku v prípade výrobkov spoločnosti Jindal Saw Limited spôsobila, že bolo zohľadnené podhodnotenie uvedenej ceny, ktorého výška ani samotná existencia neboli riadne preukázané.

                     (7)

                     V dôsledku toho Všeobecný súd skonštatoval, že Komisia porušila článok 8 ods. 1 základného antisubvenčného nariadenia a článok 3 ods. 1 nariadenia (EÚ) 2016/1036 o ochrane pred dumpingovými dovozmi z krajín, ktoré nie sú členmi Európskej únie (ďalej len „základné antidumpingové nariadenie“). Keďže podhodnotenie vypočítané v predmetnom antisubvenčnom a predmetnom antidumpingovom nariadení bolo základom pre záver, že dovoz dotknutého výrobku bol príčinou ujmy spôsobenej výrobnému odvetviu Únie, Všeobecný súd skonštatoval, že existencia príčinnej súvislosti medzi subvencovaným a dumpingovým dovozom a ujmou výrobného odvetvia Únie ako nevyhnutná podmienka na uloženie vyrovnávacieho cla v súlade s článkom 1 ods. 1 a článkom 8 ods. 5 základného antisubvenčného nariadenia a antidumpingového cla v súlade s článkom 1 ods. 1 a článkom 3 ods. 6 základného antidumpingového nariadenia tým mohla byť takisto poznačená.

                     (8)

                     Všeobecný súd ďalej skonštatoval, že nemožno vylúčiť, že ak by bolo cenové podhodnotenie vypočítané správne, rozpätie ujmy výrobného odvetvia Únie by bolo stanovené na nižšej úrovni, než je miera subvencie, resp. dumpingové rozpätie. V tom prípade by sa podľa článku 15 ods. 1 tretieho pododseku základného antisubvenčného nariadenia mala výška vyrovnávacieho cla znížiť na úroveň, ktorá stačí na odstránenie uvedenej ujmy. Obdobne podľa článku 9 ods. 4 základného antidumpingového nariadenia by sa mala aj výška antidumpingového cla znížiť na úroveň, ktorá stačí na odstránenie uvedenej ujmy.

                     (9)

                     V dôsledku týchto rozsudkov sa antidumpingové a antisubvenčné opatrenia uložené predmetným antidumpingovým a predmetným antisubvenčným nariadením, pokiaľ sa týkajú spoločnosti Jindal Saw Limited, nevyberajú, a ich výber závisí od výsledkov opätovného preskúmania, ktoré sú v tejto fáze neznáme.

                     (10)

                     V nadväznosti na rozsudky Všeobecného súdu rozhodla Komisia prostredníctvom oznámenia (9) (ďalej len „oznámenie o opätovnom začatí prešetrovaní“) o čiastočnom opätovnom začatí antidumpingového prešetrovania a antisubvenčného prešetrovania, ktoré sa týkali dovozu rúr a rúrok z tvárnej zliatiny (tiež známej ako zliatina s guľôčkovým grafitom) a ktoré mali za následok prijatie predmetného antisubvenčného a predmetného antidumpingového nariadenia, a o obnovení týchto prešetrovaní v štádiu, v ktorom nastali nezrovnalosti. Opätovné začatie je rozsahom obmedzené na vykonanie rozsudkov Všeobecného súdu v súvislosti so spoločnosťou Jindal Saw Limited.

               2.   DÔVODY REGISTRÁCIE

                     (11)

                     Komisia analyzovala, či je vhodné, aby sa zaviedla registrácia dovozu dotknutého výrobku. V tejto súvislosti Komisia zohľadnila tieto úvahy:

                     (12)

                     V článku 266 Zmluvy o fungovaní Európskej únie (ZFEÚ) sa stanovuje, že inštitúcie sú povinné urobiť nevyhnutné opatrenia, aby vyhoveli rozsudkom Súdneho dvora. V prípade zrušenia aktu prijatého inštitúciami v kontexte administratívneho postupu, akým je antidumpingové alebo antisubvenčné prešetrovanie, spočíva dosiahnutie súladu s rozsudkom Súdneho dvora v nahradení zrušeného aktu novým aktom, v ktorom sa nezákonnosť zistená Súdnym dvorom odstráni (10).

                     (13)

                     V súlade s judikatúrou Súdneho dvora môže byť postup na nahradenie zrušeného aktu obnovený v konkrétnom štádiu, v ktorom k nezákonnosti došlo (11). To predovšetkým znamená, že v situácii, keď je akt, ktorým sa končí administratívny postup, zrušený, toto zrušenie nemá nevyhnutne vplyv na predbežné akty, ako je napríklad začatie konania. V situácii, keď sa zruší nariadenie, ktorým sa ukladajú konečné opatrenia na ochranu obchodu, to znamená, že po tomto zrušení je konanie stále otvorené, pretože akt, ktorým sa končí, už nie je súčasťou právneho poriadku Únie (12), s výnimkou prípadov, keď k nezákonnosti došlo v štádiu začatia konania.

                     (14)

                     Ako bolo objasnené v oznámení o opätovnom začatí prešetrovaní, a keďže k nezákonnosti nedošlo v štádiu začatia, ale v štádiu prešetrovania, Komisia rozhodla o opätovnom začatí antisubvenčného prešetrovania a antidumpingového prešetrovania, pokiaľ sa týkajú spoločnosti Jindal Saw Limited, a obnovila tieto prešetrovania v štádiu, v ktorom nastali nezrovnalosti, t. j. v kontexte pôvodného stanovovania faktov, ktoré sa týkalo obdobia od 1. októbra 2013 do 30. septembra 2014.

                     (15)

                     Podľa judikatúry Súdneho dvora obnovenie administratívneho konania a prípadné opätovné uloženie ciel nemôže byť vnímané ako v rozpore s pravidlom zákazu retroaktivity (13). V oznámení o opätovnom začatí prešetrovaní boli zainteresované strany vrátane dovozcov informované, že akýkoľvek budúci záväzok, ak by bol opodstatnený, by vychádzal zo zistení opätovného preskúmania.

                     (16)

                     Na základe výsledku opätovne začatých prešetrovaní, ktorý je v tomto štádiu neznámy, prijme Komisia nariadenia na nápravu pochybení, ktoré zistil Súdny dvor, a v opodstatnených prípadoch opätovne uloží uplatniteľné colné sadzby. Uvedené prípadné novostanovené sadzby budú účinné od dátumu nadobudnutia účinnosti predmetného antisubvenčného nariadenia a predmetného antidumpingového nariadenia.

                     (17)

                     Pokiaľ ide o minulé alebo budúce záväzky týkajúce sa antidumpingových alebo antisubvenčných ciel, treba uviesť tieto skutočnosti:

                     (18)

                     V oznámení o opätovnom začatí prešetrovaní, a keďže výška záväzkov vyplývajúcich z opätovného preskúmania nie je istá, Komisia požiadala vnútroštátne colné orgány, aby počkali na výsledok opätovného preskúmania, kým rozhodnú o prípadných žiadostiach o vrátenie cla týkajúcich sa antidumpingových a/alebo vyrovnávacích ciel zrušených Všeobecným súdom, pokiaľ ide o spoločnosť Jindal Saw Limited. Colným orgánom sa preto nariaďuje, aby pozastavili vybavovanie všetkých žiadostí o náhradu zrušených ciel dovtedy, kým sa v Úradnom vestníku Európskej únie neuverejní výsledok opätovného preskúmania.

                     (19)

                     Okrem toho, ak by opätovné začatie prešetrovaní malo za následok opätovné uloženie vyrovnávacích a antidumpingových ciel, tieto clá sa budú musieť vybrať aj za obdobie, počas ktorého sa tieto opätovne začaté prešetrovania uskutočňovali. Považuje sa to za nevyhnutné na to, aby sa zabezpečilo účinné uplatňovanie právne opodstatnených opatrení počas existencie takýchto opatrení bez ohľadu na to, kedy sa takýto dovoz uskutočnil, t. j. pred alebo po opätovnom začatí týchto prešetrovaní.

                     (20)

                     Komisia v tejto súvislosti poznamenáva, že registrácia je nástroj stanovený v článku 14 ods. 5 základného antidumpingového nariadenia a v článku 24 ods. 5 základného antisubvenčného nariadenia, ktorého účelom je, aby sa opatrenia následne mohli uplatňovať na dovoz odo dňa registrácie. Ide napríklad o prípady zabezpečenia platby pri retroaktívnom uplatňovaní ciel, alebo o prípady, keď sa predchádza obchádzaniu opatrení. V tomto prípade Komisia považuje za vhodné, aby dovoz týkajúci sa spoločnosti Jindal Saw Limited podliehal registrácii s cieľom uľahčiť výber antidumpingových a vyrovnávacích ciel po opätovnom začatí prešetrovaní, ak by to bolo opodstatnené.

                     (21)

                     V súlade s judikatúrou Súdneho dvora (14) treba uviesť, že na rozdiel od registrácie prebiehajúcej počas obdobia pred prijatím predbežných opatrení, sa podmienky v článku 10 ods. 4 základného antidumpingového nariadenia a článku 16 ods. 4 základného antisubvenčného nariadenia na predmetný prípad neuplatňujú. Účelom registrácie v kontexte prešetrovaní súvisiacich s vykonávaním rozsudkov vskutku nie je, aby sa umožnil prípadný retroaktívny výber ciel na ochranu obchodu, ako sa predpokladá v uvedených ustanoveniach. Dôvod registrácie je skôr ten, že – ako sa už uviedlo –, s cieľom zaručiť efektívnosť opatrení je vhodné v čo najväčšej možnej miere zabezpečiť, aby dovoz podliehal správnemu antidumpingovému a antisubvenčnému záväzku bez neprimeraného prerušenia od dátumu nadobudnutia účinnosti predmetného antidumpingového a predmetného antisubvenčného nariadenia až po opätovné uloženie prípadných opravených colných sadzieb.

                     (22)

                     Vzhľadom na uvedené úvahy Komisia dospela k záveru, že existujú dôvody na registráciu podľa článku 14 ods. 5 základného antidumpingového nariadenia a článku 24 ods. 5 základného antisubvenčného nariadenia.

               3.   REGISTRÁCIA

                     (23)

                     V súlade s článkom 14 ods. 5 základného antidumpingového nariadenia a článkom 24 ods. 5 základného antisubvenčného nariadenia sa má na dovoz dotknutého výrobku s doplnkovým kódom TARIC C054 spoločnosťou Jindal Saw Limited zaviesť registrácia s cieľom zabezpečiť, aby sa pri takomto dovoze dali vyberať antidumpingové a vyrovnávacie clá v správnej výške, ak by prešetrovania viedli k opätovnému uloženiu opatrení.

                     (24)

                     Ako bolo uvedené v oznámení o opätovnom začatí prešetrovaní, prípadná konečná výška záväzku na zaplatenie antidumpingových a vyrovnávacích ciel od dátumu nadobudnutia účinnosti predmetného antidumpingového a predmetného antisubvenčného nariadenia bude vychádzať zo zistení opätovného preskúmania. Za obdobie medzi 21. júnom 2019 a dátumom, keď nadobudnú účinnosť výsledky opätovne začatých prešetrovaní, sa však nebudú vyberať clá vyššie ako clá stanovené v predmetnom antisubvenčnom a predmetnom antidumpingovom nariadení. Súčasné vyrovnávacie clo uplatňované na spoločnosť Jindal Saw Limited je 8,7 % a súčasné antidumpingové clo uplatňované na tú istú spoločnosť je 14,1 %,

               PRIJALA TOTO NARIADENIE:

            Článok 1

               1.   V súlade s článkom 14 ods. 5 nariadenia (EÚ) 2016/1036 a článkom 24 ods. 5 nariadenia (EÚ) 2016/1037 prijmú colné orgány potrebné kroky na registráciu dovozu rúr a rúrok z tvárnej zliatiny (tiež známej ako zliatina s guľôčkovým grafitom) do Únie s vylúčením rúr a rúrok z tvárnej zliatiny bez vnútorného a vonkajšieho náteru („holé rúrky“), v súčasnosti patriacich pod číselné znaky KN ex 7303 00 10 a ex 7303 00 90 (kódy TARIC 7303001010 a 7303009010) s pôvodom v Indii, ktoré vyrobila spoločnosť Jindal Saw Limited (doplnkový kód TARIC C054).

               2.   Povinnosť registrácie sa skončí deväť mesiacov po dátume nadobudnutia účinnosti tohto nariadenia.

               3.   Sadzby antidumpingových a vyrovnávacích ciel, ktoré sa môžu vyberať z dovozu rúr a rúrok z tvárnej zliatiny (tiež známej ako zliatina s guľôčkovým grafitom) s vylúčením rúr a rúrok z tvárnej zliatiny bez vnútorného a vonkajšieho náteru („holé rúrky“), v súčasnosti patriacich pod číselné znaky KN ex 7303 00 10 a ex 7303 00 90 (kódy TARIC 7303001010 a 7303009010) s pôvodom v Indii, ktoré vyrobila spoločnosť Jindal Saw Limited (doplnkový kód TARIC C054), za obdobie od opätovného začatia prešetrovaní do dátumu nadobudnutia účinnosti výsledkov týchto opätovne začatých prešetrovaní nesmú byť vyššie ako sadzby uložené vykonávacím nariadením (EÚ) 2016/387 a (EÚ) 2016/388.

               4.   Vnútroštátne colné orgány pred tým, než rozhodnú o žiadostiach o vrátenie a odpustenie antidumpingových a/alebo vyrovnávacích ciel v rozsahu, v akom sa týkajú dovozu týkajúceho sa spoločnosti Jindal Saw Limited, počkajú na uverejnenie relevantného vykonávacieho nariadenia Komisie, ktorým sa opätovne ukladajú clá.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. júla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21, naposledy zmenené nariadením Európskeho parlamentu a Rady (EÚ) 2018/825 zo 7. júna 2018.

            (2)  Ú. v. EÚ L 176, 30.6.2016, s. 55, naposledy zmenené nariadením Európskeho parlamentu a Rady (EÚ) 2018/825 zo 7. júna 2018.

            (3)  Vykonávacie nariadenie Komisie (EÚ) 2015/1559 z 18. septembra 2015, ktorým sa ukladá dočasné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (Ú. v. EÚ L 244, 19.9.2015, s. 25).

            (4)  Ú. v. EÚ L 73, 18.3.2016, s. 53.

            (5)  Vykonávacie nariadenie Komisie (EÚ) 2016/1369 z 11. augusta 2016, ktorým sa mení vykonávacie nariadenie (EÚ) 2016/388, ktorým sa ukladá konečné antidumpingové clo na dovoz rúr a rúrok z tvárnej zliatiny (tiež známej ako zliatina s guľôčkovým grafitom) s pôvodom v Indii (Ú. v. EÚ L 217, 12.8.2016, s. 4).

            (6)  Ú. v. EÚ L 73, 18.3.2016, s. 1.

            (7)  ECLI:EU:T:2019:235.

            (8)  ECLI:EU:T:2019:234.

            (9)  Ú. v. EÚ C 209, 20.6.2019, s. 35.

            (10)  Spojené veci 97, 193, 99 a 215/86, Asteris AE a iní a Helénska republika/Komisia, Zb. 1988, s. 2181, body 27 a 28.

            (11)  Vec C-415/96, Španielsko/Komisia, Zb. 1998, s. I-6993, bod 31; vec C-458/98 P, Industrie des Poudres Sphériques/Rada, Zb. 2000, s. I-8147, body 80 až 85; vec T-301/01, Alitalia/Komisia, Zb. 2008, s. II-1753, body 99 a 142; spojené veci T-267/08 a T-279/08, Région Nord-Pas de Calais/Komisia, Zb. 2011, s. II-0000, bod 83.

            (12)  Spojené veci 97, 193, 99 a 215/86, Asteris AE a iní a Helénska republika/Komisia, Zb. 1988, s. 2181, body 27 a 28. Vec C-415/96, Španielsko/Komisia, Zb. 1998, s. I-6993, bod 31; vec C-458/98 P, Industrie des Poudres Sphériques/Rada, Zb. 2000, s. I-8147, body 80 až 85; vec T-301/01, Alitalia/Komisia, Zb. 2008, s. II-1753, body 99 a 142; spojené veci T-267/08 a T-279/08, Région Nord-Pas de Calais/Komisia, Zb. 2011, s. II-0000, bod 83.

            (13)  Vec C-256/16 Deichmann SE/Hauptzollamt Duisburg, rozsudok Súdneho dvora z 15. marca 2018, bod 79, a C & J Clark International Ltd/Commissioners for Her Majesty's Revenue & Customs, rozsudok z 19. júna 2019, bod 58.

            (14)  Vec C-256/16 Deichmann SE/Hauptzollamt Duisburg, bod 79, a vec C-612/16 C & J Clark International Ltd/Commissioners for Her Majesty's Revenue & Customs, rozsudok z 19. júna 2019, bod 58.


title: Vykonávacie nariadenie Rady (EÚ) 2019/1292 z 31. júla 2019, ktorým sa vykonáva článok 21 ods. 2 nariadenia (EÚ) 2016/44 o reštriktívnych opatreniach s ohľadom na situáciu v Líbyi

text:
                  2.8.2019

                  SK

                  Úradný vestník Európskej únie

                  L 204/1

         VYKONÁVACIE NARIADENIE RADY (EÚ) 2019/1292
         z 31. júla 2019,
         ktorým sa vykonáva článok 21 ods. 2 nariadenia (EÚ) 2016/44 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (1), a najmä na jeho článok 21 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 18. januára 2016 prijala nariadenie (EÚ) 2016/44.

                     (2)

                     V súlade s článkom 21 ods. 6 nariadenia (EÚ) 2016/44 preskúmala Rada zoznam označených osôb a subjektov uvedený v prílohe III k uvedenému nariadeniu.

                     (3)

                     Zo zoznamu osôb a subjektov uvedenom v prílohe III k nariadeniu (EÚ) 2016/44 by sa mali vypustiť záznamy o dvoch osobách.

                     (4)

                     Príloha III k nariadeniu (EÚ) 2016/44 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu (EÚ) 2016/44 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 31. júla 2019

                  Za Radu

                  predsedníčka

               T. TUPPURAINEN

            (1)  Ú. v. EÚ L 12, 19.1.2016, s. 1.

            PRÍLOHA
            V prílohe III („Zoznam fyzických a právnických osôb, subjektov alebo orgánov podľa článku 6 ods. 2“) nariadenia (EÚ) 2016/44 sa vypúšťajú záznamy č. 1 (ABDUSSALAM, Abdussalam Mohammed) a č. 14 (AL-BAGHDADI, Dr Abdulqader Mohammed) zo zoznamu uvedeného v časti A (Osoby) a ostatné záznamy sa zodpovedajúcim spôsobom prečíslovávajú.